OpenLLM-France/wikimedia huggingface dataset:
# Huantsan

El Huantsan, també anomenat Nevado Huantsan, és amb 6.369 m la segona muntanya més alta de la Cordillera Blanca, al Perú, per darrere el Huascarán (6.768 m). La muntanya es troba coberta per glaceres i es troba a 24 quilòmetres a l'est de la ciutat de Huaraz, a la regió d'Ancash. Forma part del Parc Nacional Huascarán.
El Huantsan consta de quatre cims, el Huantsan pròpiament (6.369 m), el Huantsan Oest (6.270 m), el Huantsan Nord (6.113 m) i el Huantsan Sud (5.913 m).
La seva ascensió és molt tècnica i exigent i no fou conquerit el seu cim fins al 7 de juliol de 1952, quan feren cim el francès Lionel Terray i els neerlandesos Cees Egeler i Tom de Booy.

## Bibliografia

* C.G. Egeler i T. de Booy: The Untrodden Andes, Climbing Adventures in the Cordillera Blanca Peru, London Faber & Faber Limited 1955

## Enllaços externs

* Huantsan a peakbagger.com
* Descripció del Huantsan a Andeshandbook
# Resolució 939 del Consell de Seguretat de les Nacions Unides

La Resolució 939 del Consell de Seguretat de les Nacions Unides fou adoptada el 29 de juliol de 1994. Després de recordar totes les resolucions pertinents sobre Xipre, el Consell va discutir sobre l'aplicació de mesures de foment de la confiança com a part d'un procés més ampli per solucionar el conflicte de Xipre.
El Consell va reafirmar que el statu quo era inacceptable, assenyalant la posició de les Nacions Unides que hauria d'existir un únic Xipre format per dues comunitats políticament iguals en una federació bicomunal i bizonal, excloent la unió amb un altre país o la secessió.
Es va demanar al Secretari General Boutros Boutros-Ghali que iniciés consultes amb els membres del Consell de Seguretat, les potències garants, i amb els líders de la República de Xipre i Xipre del Nord sobre les maneres d'abordar el problema de Xipre d'una manera que donaria resultats. En aquest context, es va instar a totes les parts a cooperar amb el secretari general. A finals d'octubre de 1994 es va demanar un informe sobre un programa per assolir una solució global de la controvèrsia i l'aplicació de les mesures de foment de la confiança.
La resolució 939 va ser aprovada per 14 vots a cap, mentre que Ruanda estava absent de la reunió.

## Referències

* ↑ Council of Europe. Official Report of Debates, Issue 1. Council of Europe, 1994, p. 219. ISBN 978-92-871-2794-5.
* ↑ Ertekün, Mehmet Necati Münir. The Status of the two peoples in Cyprus: legal opinions. 2a edició. Turkish Republic of Northern Cyprus, Ministry of Foreign Affairs and Defence, Public Relations Department, 1997, p. 168.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Línia Verda (Xipre)
* Invasió turca de Xipre

## Enllaços externs

* PDF Text de la Resolució a UN.org
# Claus Høyer

Claus Owrén Høyer (Oslo, 20 de març de 1889 – Oslo, 2 de novembre de 1964) va ser un remer noruec que va competir a començaments del segle xx. Era germà del també remer Ambrosius Høyer.
El 1912 va prendre part en els Jocs Olímpics d'Estocolm, on guanyà la medalla de bronze en la competició del quatre amb timoner, inriggers del programa de rem, formant equip amb Reidar Holter, Magnus Herseth, Frithjof Olstad i Olav Bjørnstad.

## Referències

* 1 2 «Claus Høyer Olympic Results». sports-reference.com. Arxivat de l'original el 29 d'agost 2011. [Consulta: 14 febrer 2017].
# Claës König

Claës Henrik Magnus König (Estocolm, 15 de gener de 1885 – Helsingborg, 25 de novembre de 1961) va ser un militar i genet suec que va competir a començaments del segle xx.
Claës König era el fill del camarlenc Eric König i la comtessa Louise Wrangel. Es va graduar com a oficial el 1906. El 1913 fou ascendit a tinent i el 1921 a capità. Va ser transferit a la reserva el 1935. Fou professor d'equitació a l'exèrcit, alhora que dirigent de diferents entitat eqüestres sueques.
El 1920 va prendre part en els Jocs Olímpics d'Anvers, on va guanyar la medalla d'or en la prova de salts d'obstacles per equips del programa d'hípica amb el cavall Tresor i formant equip amb Hans von Rosen, Daniel Norling i Frank Martin.
Quatre anys més tard, als Jocs de París, disputà dues proves del programa d'hípica. En el concurs complet per equips guanyà la medalla de plata amb el cavall Bojan; mentre en la prova individual fou cinquè.

## Referències

* 1 2 3 «Claës König Olympic Results». sports-reference.com. Arxivat de l'original el 17 d'abril 2020. [Consulta: 24 octubre 2017].
* ↑ Claës König a Comitè Olímpic Suec
# Cyril Alden

Cyril Albert Alden (Londres, 1884 - 25 de juny de 1965) va ser un ciclista britànic que va córrer durant el primer quart del segle xx.
Va prendre part en dues Olimpíades, la d'Anvers de 1920, en què guanyà dues medalles de plata en les proves de persecució per equips, al costat d'Albert White, Horace Johnson i William Stewart; i 50 kilòmetres. El 1924, a París guanyà una nova medalla de plata en la prova dels 50 quilòmetres.

## Referències

* ↑ «Cyril Alden Olympic Results». sports-reference.com. Arxivat de l'original el 1 d'octubre 2015. [Consulta: 3 juliol 2014].
* ↑ Cyril Albert Alden @ the-sports.org
# Dagmar Käsling

Dagmar Käsling (Magdeburg, 15 de febrer de 1947), coneguda també amb el nom de casada Dagmar Lühnenschloss, va ser una atleta alemanya, especialista en els curses de velocitat, que va competir per la República Democràtica Alemanya, durant les dècades de 1960 i 1970.
El 1972 va prendre part en els Jocs Olímpics de Múnic, on va guanyar la medalla d'or en la prova dels 4x400 metres relleus del programa d'atletisme. Formà equip amb Rita Kühne, Helga Seidler i Monika Zehrt, les quals milloraren en dues ocasions el rècord del món de l'especialitat. En aquests mateixos Jocs fou setena en la cursa dels 400 metres.
Posteriorment treballà com a professora a l'Institut de Ciències de l'Esport de la Universitat de Otto-von-Guericke Magdeburg en els camps de la formació en ciències i atletisme.

## Millors marques

* 400 metres. 51.5" (1972)

## Referències

* 1 2 Fitxa a trackfield.brinkster.net
* 1 2 3 «Dagmar Käsling Olympic Results». sports-reference.com. Arxivat de l'original el 3 de setembre 2011. [Consulta: 12 novembre 2019].
# Delfo Bellini

Delfo Bellini (Rivarolo Ligure, 13 de gener de 1900 - Pavia, 11 de setembre de 1953) fou un futbolista italià, que jugava com a defensa, que va competir durant les dècades de 1910 i 1920. Durant la dècada de 1930 exercí d'entrenador.
A nivell de clubs va ser jugador de nombrosos equips, però els èxits més importants els aconseguí al Genoa, amb qui guanyà la lliga italiana el 1922-23 i 1923-24.
Amb la selecció nacional jugà 8 partits entre 1924 i 1928, en què no marcà cap gol. El 1928 va prendre part en els Jocs Olímpics d'Amsterdam, on guanyà la medalla de bronze en la competició de futbol.
En retirar-se del futbol, el 1932, passà a exercir d'entrenador fins a 1940.

## Referències

* 1 2 Delfo Bellini a national-football-teams.com
* ↑ Delfo Bellini a eu-football.info
* ↑ «Delfo Bellini Olympic Results». sports-reference.com. Arxivat de l'original el 6 de setembre 2017. [Consulta: 9 novembre 2018].
# Derek Johnson

Derek Johnson (Chigwell, 5 de gener de 1933 - 30 d'agost de 2004) fou un atleta anglès, especialista en els 400 i 800 metres, que va competir durant les dècades de 1950 i 1960.
El 1956 va prendre part en els Jocs Olímpics de Melbourne, on disputà dues proves del programa d'atletisme. Guanyà la medalla de plata en els 800 metres, rere Tom Courtney; i, formant equip amb Francis Higgins, John Salisbury i Michael Wheeler, guanyà la de bronze en els 4x400 metres.
Als Jocs de l'Imperi Britànic i de la Comunitat de 1954 va guanyar dues medalles d'or i en els de 1958 en guanyà una de plata. En el seu palmarès també destaca el campionat nacional de les 880 iardes el 1955. Va millorar en tres ocasions el rècord nacional dels 800 metres i una el dels 4x400 metres.

## Millors marques

* 400 metres. 47.4" (1958)
* 800 metres. 1'46.6" (1957)

## Referències

* 1 2 3 Derek Johnson a Sports Reference (arxivat)
* ↑ «British Athletics Championships 1945-1959». [Consulta: 8 juliol 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 36 i 203. ISBN 978-83-62033-30-0.
# Dezső Fábián

Dezső Fábián (Budapest, 17 de desembre de 1918 - Budapest, 6 d'octubre de 1973) va ser un nedador i waterpolista hongarès que va competir entre les dècades de 1930 i 1950. S'inicià en la natació i a poc a poc passà a centrar-se en el waterpolo.
El 1948 va prendre part en els Jocs Olímpics de Londres, on va guanyar la medalla de plata en la competició de waterpolo. Quatre anys més tard, als Jocs de Hèlsinki guanyà la medalla d'or en la mateixa competició. També guanyà la lliga hongaresa de waterpolo de 1943 i quatre campionats nacionals de natació, entre 1937 i 1941. A partir de 1960 exercí d'entrenador.

## Referències

* ↑ «Dezső Fábián Olympic Results». sports-reference.com. Arxivat de l'original el 18 d'abril 2020. [Consulta: 17 juny 2019].
# Dino Barsotti

Dino Barsotti (Liorna, 1 de gener de 1903 - valor desconegut, 12 de juny de 1985) va ser un remer italià que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on guanyà la medalla de plata en la competició del vuit amb timoner del programa de rem. Quatre anys més tard, als Jocs de Berlín, revalidà la medalla de plata en la prova del vuit amb timoner.
En el seu palmarès també destaquen quatre medalles al Campionat d'Europa, una d'or i tres de plata.

## Referències

* 1 2 3 «Dino Barsotti Olympic Results». sports-reference.com. Arxivat de l'original el 15 de desembre 2012. [Consulta: 21 gener 2019].
# Dirk Lotsij

Dirk Nicolaas Lotsij (Dordrecht, Holanda Meridional, 3 de juliol de 1882 – La Haia, 27 de març de 1965) va ser un futbolista neerlandès que va competir a començament del segle xx. Jugà com a migcampista i en el seu palmarès destaca la medalla de bronze en la competició de futbol dels Jocs Olímpics d'Estocolm, el 1912.
Entre 1903 i 1914 jugà al FC Dordrecht. A la selecció nacional jugà un total de 10 partits, en què marcà un gol. Debutà contra Bèlgica l'abril de 1905 i disputà el seu darrer partit contra Dinamarca el maig de 1914.

## Referències

* ↑ «Dirk Lotsij Olympic Results». sports-reference.com. Arxivat de l'original el 2012-12-13. [Consulta: 26 març 2017].
* ↑ Perfil a Perfil su voetbalstats.nl
* ↑ Dirk Nicolaas Lotsij 'Lotsy' a EU-Football.info
* ↑ Fitxa a National-football-teams.com
# Dirk Scalongne

Dirk Scalongne (Amsterdam, 12 de desembre de 1879 - Amstelveen, 1 d'abril de 1973) va ser un tirador neerlandès que va competir a començaments del segle xx.
El 1912 va prendre part en els Jocs Olímpics d'Estocolm, on va disputar la prova de sabre per equips del programa d'esgrima, en què guanyà la medalla de bronze.
Membre de la marina neerlandesa des dels 18 anys, va participar en el desenvolupament dels primers submarins del país. El 1907 es va convertir en un dels primers comandants de l'O1, el primer submarí neerlandès. Es va retirar el 1934, amb el grau de contraalmirall.

## Referències

* 1 2 «Dirk Scalongne Olympic Results». sports-reference.com. Arxivat de l'original el 26 d'octubre 2012. [Consulta: 18 setembre 2016].
* ↑ «Olympics Statistics: Dirk Scalongne». databaseolympics.com. [Consulta: 18 setembre 2016].
# Donald Stockton

Donald Stockton (Montreal, 22 de febrer de 1904 - Montreal, 16 de juny de 1978) va ser un lluitador quebequès, especialista en lluita lliure, que va competir durant les dècades de 1920 i 1930.
Durant la seva carrera esportiva va disputar tres edicions dels Jocs Olímpics. El 1924, a París, queda eliminat en semifinals de la competició del pes wèlter del programa de lluita lliure. Quatre anys més tard, als Jocs d'Amsterdam, guanyà la medalla de plata en la categoria del pes mitjà del programa de lluita lliure, mentre que el 1932, als Jocs de Los Angeles, quedà eliminat en segona ronda de la competicicó del pes mitjà.
Posteriorment lluità com a professional. El 1953 fou incorporat al Canadian Olympic Hall of Fame, el 1975 al Canadian Amateur Wrestling Hall of Fame i el 2016 al Quebec Sports Hall of Fame.

## Referències

* ↑ «Donald Stockton Olympic Results». sports-reference.com. Arxivat de l'original el 19 d’agost 2011. [Consulta: 7 novembre 2018].
* ↑ Foisy, Paul. «Donald Stockton». [Consulta: 21 setembre 2017].
* ↑ «Canadian Olympic Hall of Fame». [Consulta: 21 setembre 2017].
* ↑ «Hall of Fame». Arxivat de l'original el 17 d’octubre 2015. [Consulta: 21 setembre 2017].
* ↑ «Panthéon des sports du Québec» (en francès). [Consulta: 21 setembre 2017].
# Doris Maletzki

Doris Maletzki (Salzwedel, 11 de juny de 1952) és una atleta alemanya ja retirada, especialista en els curses de velocitat, que va competir per la República Democràtica Alemanya, durant la dècada de 1970.
El 1976 va prendre part en els Jocs Olímpics de Mont-real, on va guanyar la medalla d'or en la prova dels 4x400 metres relleus del programa d'atletisme. Formà equip amb Brigitte Rohde, Ellen Streidt i Christina Brehmer, i milloraren el rècord del món de l'especialitat en la final.
En el seu palmarès també destaca una medalla d'or en els 4x100 metres relleus del Campionat d'Europa d'atletisme de 1974 i els campionats nacionals dels 4x400 metres de 1975 i 1976 a l'aire lliure i de 1973 en pista coberta. En pista coberta aconseguí el seu únic títol nacional individual, en 400 metres el 1976. una ocasió i en quatre dels 4x400 metres relleus. Va establir el rècord del món en els 200 i 400 metres en pista coberta, així com també en els relleus a l'aire lliure.

## Millors marques

* 100 metres. 11.1" (1973)
* 200 metres. 22.3" (1973)
* 400 metres. 50.34" (1976)

## Referències

* 1 2 3 Fitxa a trackfield.brinkster.net
* 1 2 3 Doris Maletzki a Sports Reference (arxivat)
* ↑ «Leichtathletik - DDR - Meisterschaften (4x400m - Damen)». [Consulta: 24 agost 2020].
* ↑ «Leichtathletik - DDR - Hallen - Meisterschaften (4x1 Runde - Damen)». [Consulta: 24 agost 2020].
* ↑ «Leichtathletik - DDR - Hallen - Meisterschaften (400m - Damen)». [Consulta: 24 agost 2020].
* ↑ Kluge, Volker.. Das grosse Lexikon der DDR-Sportler : die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. 2., aktualisierte Aufl. Berlín: Schwarzkopf & Schwarzkopf, 2004, p. 367. ISBN 3-89602-538-4.
# Dumitru Armăşel

Dumitru Armăşel (romanès: Dumitru Armășel) (1901 - segle XX) va ser un jugador de rugbi a 15 romanès que va competir durant la dècada de 1920.
El 1924 va ser seleccionat per jugar amb la selecció de Romania de rugbi a 15 que va prendre part en els Jocs Olímpics de París, on guanyà la medalla de bronze.

## Referències

* ↑ «Dumitru Armășel Olympic Results». sports-reference.com. Arxivat de l'original el 16 de novembre 2012. [Consulta: 21 setembre 2017].
* ↑ Dumitru Armasel a espn
# Désiré Bastin

Désiré Bastin (Anvers, 4 de març de 1900 - 18 d'abril de 1971) fou un futbolista belga de la dècades de 1910, 1920 i 1930.
El 1920 va prendre part en els Jocs Olímpics d'Anvers, on guanyà la medalla d'or en la competició de futbol. El 1924, als Jocs de París, finalitzà en novena posició. Pel que fa a clubs, defensà els colors del Royal Antwerp FC i el KFC Temsica.
Amb la selecció nacional jugà 35 partits, en els quals marcà 7 gols.

## Referències

* ↑ «Désiré Bastin Olympic Results». sports-reference.com. Arxivat de l'original el 18 d'abril 2020. [Consulta: 31 agost 2017].
# Earl Eastwood

Earl Eastwood (Hamilton, 2 de novembre de 1905 - Hamilton, 4 de juliol de 1968) va ser un remer canadenc que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on guanyà la medalla de bronze en la competició del vuit amb timoner del programa de rem.
En el seu palmarès també destaca una medalla de bronze en la prova vuit amb timoner als Jocs de l'Imperi Britànic de 1930.

## Referències

* 1 2 «Earl Eastwood Olympic Results». sports-reference.com. Arxivat de l'original el 18 d’abril 2020. [Consulta: 21 gener 2019].
# Edmund Black

Edmund Black (comtat de Cumberland, 3 de maig de 1905 - 22 d'octubre de 1996) va ser un atleta estatunidenc, especialista en el llançament de martell, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on guanyà la medalla de bronze en el la prova del llançament de martell del programa d'atletisme, rere Pat O'Callaghan i Ossian Skiöld.
Guanyà el campionat de l'AAU de 1928 i el de l'IC4A de 1929.

## Millors marques

* Llançament de martell. 52,14 metres (1929)

## Referències

* 1 2 3 Edmund Black a Sports Reference (arxivat)
* ↑ Fitxa a trackfield.brinkster.net
# Edmund Jankowski

Edmund Jankowski (Wrocki, 28 d'agost de 1903 - Fordon, 1 de novembre de 1939) fou un remer polonès que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze en la prova del quatre amb timoner del programa de rem. Formà equip amb Franciszek Bronikowski, Leon Birkholc, Bernard Ormanowski i el timoner Bolesław Drewek.
En el seu palmarès també destaca una medalla de bronze al Campionat d'Europa de rem de 1929.
Va lluitar en la invasió de Polònia de la Segona Guerra Mundial i fou executat per la Gestapo prop de Bydgoszcz.

## Referències

* 1 2 «Edmund Jankowski Olympic Results». sports-reference.com. Arxivat de l'original el 14 de novembre 2012. [Consulta: 9 octubre 2018].
* ↑ «Rudern - Europameisterschaften (Herren - Vierer o.Stm.)» (en alemany). Sport Komplett. [Consulta: 9 octubre 2018].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Edoardo Garzena

Edoardo Garzena (Torí, 4 de maig de 1900 - Torí, 26 de maig de 1984) va ser un boxejador italià que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de bronze de la categoria del pes ploma, del programa de boxa.
Entre 1921 i 1927 passà a lluitar com a professional, amb un balanç de 15 victòries, 8 derrotes i 4 per decisió.

## Referències

* 1 2 «Edoardo Garzena Olympic Results». sports-reference.com. Arxivat de l'original el 4 de novembre 2012. [Consulta: 9 setembre 2017].
# Eduard Poppe

Eduard Poppe va ser un jugador de rugbi alemany que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip FC 1880 Frankfurt, que exercia d'equip nacional en aquesta competició.

## Referències

* ↑ «Eduard Poppe Olympic Results». sports-reference.com. Arxivat de l'original el 26 d’octubre 2012. [Consulta: 27 setembre 2015].
* ↑ Die Gründerjahre des deutschen Rugbysports (alemany) DRV website – Foundation years, Consulta: 3 abril 2010
# Song Se-ra

Lee Hye-In –en hangul, 송세라– (6 de setembre de 1993) és una esportista sud-coreana que competeix en esgrima, especialista en la modalitat d'espasa.
Va participar en els Jocs Olímpics de Tòquio 2020, i hi va obtenir una medalla de plata en la prova per equips. A més, va guanyar tres medalles (2 d'or) en els Campionats del Món entre el 2022 i el 2023 i quatre medalles (2 d'or) en els Campionats d'Àsia entre els anys 2017 i 2023.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio ( Japó) | 2 | Espasa per equips |
| Campionat del Món ||||
| Any | Lloc | Medalla | Prova |
| 2022 | El Caire ( Egipte) | 1 | Espasa individual |
| 2022 | El Caire ( Egipte) | 1 | Espasa per equips |
| 2023 | Milà ( Itàlia) | 3 | Espasa per equips |
| Campionat d'Àsia ||||
| Any | Lloc | Medalla | Prova |
| 2017 | Hong Kong | 2 | Espasa per equips |
| 2022 | Seül ( Corea del Sud) | 1 | Espasa per equips |
| 2023 | Wuxi ( Xina) | 2 | Espasa individual |
| 2023 | Wuxi ( Xina) | 1 | Espasa per equips |

## Referències

* ↑ «Lee Hye-In». Base de dades de la FIE (anglès)
# Edward Jennings

Edward Jennings (Filadèlfia, 9 d'abril de 1898 - San Diego, 9 de febrer de 1975) va ser un remer estatunidenc que va competir durant les dècades de 1920 i 1930.
El 1924 va prendre part en els Jocs Olímpics de París, on guanyà la medalla de bronze en la competició del dos amb timoner del programa de rem, formant equip amb Harold Wilson i Leon Butler. Vuit anys més tard, als Jocs de Los Angeles, guanyà la medalla d'or en la competició del dos amb timoner del programa de rem. Feia equip amb Charlie Kieffer i Joe Schauers. En ambdós casos feia de timoner.

## Referències

* 1 2 «Ed Jennings Olympic Results». sports-reference.com. Arxivat de l'original el 16 de desembre 2012. [Consulta: 22 abril 2018].
# Edward Kobyliński

Edward Kobyliński (Varsòvia, 15 de gener de 1908 - Varsòvia, 7 de setembre de 1992) va ser un remer polonès que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on guanyà la medalla de bronze en la prova del quatre amb timoner del programa de rem, formant equip amb Jerzy Braun, Janusz Ślązak, Stanisław Urban i Jerzy Skolimowski. Quatre anys més tard, als Jocs de Berlín, fou sisè en la prova del dos sense timoner del programa de rem.
En el seu palmarès també destaquen vuit títols nacionals entre 1933 i 1938.
Durant la Segona Guerra Mundial va lluitar en la Campanya de Polònia. En acabar la guerra va ajudar en la recuperació del rem a Polònia i va dirigir l'equip nacional el 1953 i 1954. Va fer de jutge de rem als Jocs Olímpics de 1972 i 1976. De 1982 a 1984 va ser president de la Federació Polonesa de rem. Va morir a Varsòvia el 1992.

## Referències

* 1 2 3 4 «Edward Kobyliński Olympic Results». sports-reference.com. Arxivat de l'original el 16 de desembre 2012. [Consulta: 27 febrer 2019].
# Edward Marsh

Edward "Ed" Marsh (Filadèlfia, Pennsilvània, 12 de febrer de 1874 – Filadèlfia, 10 d'octubre de 1932) va ser un remer estatunidenc que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla d'or en la prova de vuit amb timoner com a membre de l'equip Vesper Boat Club.
Durant la seva carrera esportiva guanyà sis campionats nacionals dels Estats Units i dos del Canadà, tots abans de 1902.

## Referències

* 1 2 «Ed Marsh Olympic Results». sports-reference.com. Arxivat de l'original el 14 de novembre 2012. [Consulta: 20 setembre 2015].
# Edward Peter

Edward Percival "Percy" Peter (Kensington, Londres, 28 de març de 1902 - Bournemouth, setembre 1986) va ser un nedador i waterpolista anglès que va competir durant els anys 20 del segle xx.
El 1920 va prendre part en els Jocs Olímpics d'Anvers, en què disputà tres proves del programa de natació. En els 400 i els 1.500 metres lliures fou eliminat en sèries, mentre en el relleu 4 x 200 metres lliures guanyà la medalla de bronze, formant equip amb Leslie Savage, Henry Taylor i Harold Annison.
Quatre anys més tard, als Jocs de París, va disputar dues proves del programa de natació: els 400 metres lliures, on fou eliminat en sèries; i el relleu 4 x 200 metres lliures, on fou cinquè.
El 1928, a Amsterdam, disputà els tercers i darrers Jocs Olímpics. Disputà novament la prova del relleu 4 x 200 metres lliures, on fou sisè i la competició de waterpolo, on fou quart amb l'equip britànic.

## Referències

* ↑ England & Wales, FreeBMD Birth Index: Edward Percival Peter; Apr-May-Jun quarter 1902; District: Kensington; Volume: 1a; Page: 104.
* 1 2 3 «Percy Peter Olympic Results». sports-reference.com. Arxivat de l'original el 1 d'abril 2011. [Consulta: 9 juliol 2017].